Návrh na zmenu úlohy v bode B.215 a na zrušenie úloh v bodoch B.216, B.217, B.218, B.219, B.220, B.221 a B.222 uznesenia vlády Slovenskej republiky č. 1154 zo dňa 
12. decembra 2001

	Uznesenie vlády Slovenskej republiky č. 1154 zo dňa 12. decembra 2001 k prioritným úlohám vlády Slovenskej republiky vyplývajúcim z Pravidelnej správy Európskej komisie o pripravenosti Slovenskej republiky na členstvo v Európskej únii z 13.11.2001 uložilo predsedníčke Protimonopolného úradu SR v bodoch B.215 až B.222 vydať s účinnosťou od 1. decembra 2002 nariadenia vlády SR o povolení skupinovej výnimky zo zákazu dohôd obmedzujúcich súťaž pre vertikálne dohody, pre dohody o distribúcii a údržbe motorových vozidiel, pre dohody o špecializácii, pre dohody o výskume a vývoji, pre dohody v oblasti poisťovníctva, pre dohody medzi linkovými prepravnými spoločnosťami, pre dohody o prevode technológií, ako aj nariadenie vlády SR o zjednodušenom postupe hodnotenia určitých koncentrácií.

Protimonopolný úrad SR sa v Národnom programe pre prijatie acquis communautaire zaviazal v rámci strednodobých priorít prijať právnu úpravu o skupinových výnimkách z dohôd obmedzujúcich súťaž s termínom účinnosti od 1.12.2002.  Pokiaľ ide o  o zjednodušený postup hodnotenia určitých koncentrácií, požiadavka upraviť uvedenú problematiku v slovenskom práve vyplýva predovšetkým z Pravidelnej hodnotiacej správy Európskej komisie z 13.11.2001.  Slovenská  republika sa zaviazala do 31.12.2002 v plnom rozsahu implementovať acquis communautaire tiež v Negociačnej pozícii Slovenskej republiky pre kapitolu č.6 – Hospodárska súťaž.

Pôvodným zámerom Protimonopolného úradu SR bolo upraviť skupinové výnimky formou vyhlášok Protimonopolného úradu SR. Uvedené však nie je možné,  pretože vyhláškou možno len bližšie upraviť ustanovenia zákona a nemožno nimi ukladať povinnosti podnikateľom a zákon č. 136/2001 Z.z. neobsahuje preto splnomocnenie na prijatie všeobecne záväzného právneho predpisu, ktorý by upravoval skupinové výnimky.

Novela Ústavy SR v článku 7 ods. 2 ustanovuje, že prevzatie právne záväzných aktov ES a EÚ, ktoré vyžadujú implementáciu, sa vykoná zákonom alebo nariadením vlády podľa čl. 120 ods. 2 Ústavy SR.

Podľa článku 120 ods. 2 Ústavy SR ak tak ustanoví zákon, vláda je oprávnená vydávať nariadenia aj na vykonanie Európskej dohody o pridružení uzatvorenej medzi ES a ich členskými štátmi na strane jednej a Slovenskou republikou na strane druhej. Návrh takéhoto zákona bol vypracovaný Sekciou vládnej legislatívy Úradu vlády SR, pričom medzi oblasťami, v ktorých mala vláda SR podľa návrhu vydávať aproximačné nariadenia, bola zaradená aj oblasť hospodárskej súťaže. V takejto podobe bol návrh zákona aj schválený vládou SR.  Z tohto dôvodu začal Protimonopolný úrad SR pripravovať nariadenia vlády SR upravujúce problematiku skupinových výnimiek a zjednodušeného postupu hodnotenia určitých koncentrácií. Predpokladanému termínu účinnosti návrhu zákona o aproximačných nariadeniach vlády  prispôsobil Protimonopolný úrad SR aj návrhy účinnosti pripravovaných nariadení vlády SR, pričom tieto termíny oficiálne oznámil Európskej Komisii a je nimi teda  viazaný. Protimonopolný úrad SR sa k prijatiu vyššie uvedených nariadení vlády SR zaviazal voči vláde SR v materiáli prioritné úlohy vlády SR vyplývajúce z Pravidelnej hodnotiacej správy Európskej komisie o pripravenosti Slovenskej republiky na členstvo v Európskej únii z 13.11.2001. 

Dňa 15. januára 2002 bol v Zbierke zákonov SR uverejnený zákon č. 19/2002 Z.z., ktorým sa ustanovujú podmienky vydávania aproximačných nariadení vlády Slovenskej republiky. V § 2 ods. 1 tohto zákona sú taxatívne vymedzené oblasti, v ktorých je vláda SR oprávnená vydávať aproximačné nariadenia, pričom medzi týmito oblasťami nie je hospodárska súťaž.. Preto aby nebolo ohrozené  splnenie záväzkov Slovenskej republiky voči EÚ, nevyhnutné zmeniť jednu z úloh v zmysle  predkladaného návrhu a  a ostatné z vyššie uvedených úloh vyplývajúce pre predsedníčku Protimonopolného úradu SR zrušiť. Navrhuje sa zmeniť úlohu tak, že predsedníčke Protimonopolného úradu SR  sa ukladá predložiť novelu zákona o ochrane hospodárskej súťaže, v ktorej bude upravená problematika skupinových výnimiek ako aj zjednodušeného postupu hodnotenia určitých koncentrácií a to s termínom do 31. marca 2002.

	

UZNESENIE VLÁDY SLOVENSKEJ REPUBLIKY
č. 1154
z 12. decembra 2001

k prioritným úlohám vlády Slovenskej republiky vyplývajúcim z Pravidelnej správy Európskej komisie o pripravenosti Slovenskej republiky na členstvo v Európskej únii z 13. 11. 2001

Číslo materiálu:	8169/2001	
Predkladateľ:	podpredsedníčka vlády M. Kadlečíková, podpredseda vlády Ľ. Fogaš a minister zahraničných vecí	
Vláda
A.    schvaľuje
A.1.        prioritné úlohy vlády SR vyplývajúce z Pravidelnej správy Európskej komisie o pripravenosti Slovenskej republiky na členstvo v Európskej únii z 13. 11. 2001 s pripomienkami prijatými na rokovaní vlády;
B.    ukladá
podpredsedníčke vlády M. Kadlečíkovej
B.1.         predložiť na rokovanie vlády monitor plnenia prioritných úloh integrácie v roku 2002
	    raz mesačne
B.2.        v spolupráci s ministerkou financií a ministrom práce, sociálnych vecí a rodiny v nadväznosti na nariadenie vlády SR, ktorým sa ustanovuje katalóg činností v štátnej službe a jeho dopĺňania určiť odmeňovanie zamestnancov štátnej služby, ktorí sa podieľajú na prístupovom procese a uvoľniť finančné prostriedky pre zvýšenie úrovne odmeňovania týchto zdrojov; predložiť na rokovanie vlády spôsob zabezpečenia
	   termín predloženia na rokovanie vlády: do 28. februára 2002
                       termín implementácie nového systému odmeňovania: od 1. apríla 2002
B.3.   v spolupráci s podpredsedom vlády P. Csákym  a ministrom výstavby a regionálneho rozvoja prijať opatrenia na zlepšenie medziministerskej koordinácie vo vzťahu k príprave na štrukturálne fondy 
	   Priebežne

B.209.   vydať novelu nariadenia vlády SR č. 399/1999 Z. z. o váhach s neautomatickou činnosťou
	termín účinnosti od 1. februára 2002
B.210.   vydať novelu nariadenia vlády SR č. 392/1999 Z. z. o elektrických spotrebičoch v nízkom rozsahu napätia
	termín účinnosti od 1. februára 2002
B.211.  vydať novelu nariadenia vlády SR č. 394/1999 Z. z. o elektromagnetickej zlučiteľnosti
	termín účinnosti od 1. februára 2002
B.212.  implementovať opatrenia v rámci negociačnej kapitoly 1 Slobodný pohyb tovaru, ktoré vyplývajú z materiálu Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ
	do 1. januára 2002
B.213.   vydať nariadenie vlády SR, ktorým sa ustanovujú technické požiadavky týkajúce sa emisií hluku zariadení používaných vo vonkajšom priestore 
	termín účinnosti od 1. februára 2002
B.214.  v nadväznosti na prijaté materiály v oblasti boja proti korupcii predložiť na rokovanie vlády návrh opatrení na sprehľadnenie administratívnych postupov v rámci slobodného pohybu tovaru vo vzťahu k podnikateľom
	do 1. mája 2002
predsedníčke Protimonopolného úradu SR
B.215.   vydať nariadenie vlády SR o  povolení skupinovej výnimky zo zákazu dohôd obmedzujúcich súťaž pre vertikálne dohody
	termín účinnosti od 1. decembra 2002
B.216.  vydať nariadenie vlády SR o povolení skupinovej výnimky zo zákazu dohôd obmedzujúcich súťaž pre dohody o distribúcii a údržbe motorových vozidiel
	termín účinnosti od 1. decembra 2002
B.217.  vydať nariadenie vlády SR o povolení skupinovej výnimky zo zákazu dohôd obmedzujúcich súťaž pre dohody o špecializácii
	termín účinnosti od 1. decembra 2002
B.218   vydať nariadenie vlády SR o povolení skupinovej výnimky zo zákazu dohôd obmedzujúcich súťaž pre dohody o výskume a vývoji
	termín účinnosti od 1. decembra 2002

B.219.  vydať nariadenie vlády SR o povolení skupinovej výnimky zo zákazu dohôd obmedzujúcich súťaž pre dohody v oblasti poisťovníctva
	termín účinnosti od 1. decembra 2002
B.220.  vydať nariadenie vlády SR o zjednodušenom postupe hodnotenia určitých koncentrácií
	termín účinnosti od 1. decembra 2002
B.221.  vydať nariadenie vlády SR o povolení skupinovej výnimky zo zákazu dohôd obmedzujúcich súťaž pre dohody medzi linkovými prepravnými spoločnosťami
	termín účinnosti od 1. decembra 2002
B.222.  vydať nariadenie vlády SR o povolení skupinovej výnimky zo zákazu dohôd obmedzujúcich súťaž pre dohody o prevode technológií
	s termínom účinnosti od 1. decembra 2002
B.223.   prijať dôslednejšiu sankčnú politiku v oblasti antitrustu
	priebežne
predsedovi Úradu priemyselného vlastníctva SR
B.224.  predložiť na Úrad vlády SR návrh novely zákona č. 527/1990 Zb. o vynálezoch, priemyselných vzoroch a zlepšovacích návrhoch s cieľom zapracovať smernicu Rady č. 98/71/ES o právnej ochrane dizajnov 
	do 31. januára 2002
predsedovi Úradu jadrového dozoru SR
B.225.  pripraviť bezpečnostné opatrenia Euratom-u, predovšetkým v súvislosti s vykazovaním pohybov jadrového materiálu a zásob priamo osobami alebo štruktúrami prevádzkujúcimi jadrové zariadenia alebo uskladňujúcimi jadrové materiály
	do konca roku 2002
B.226.   posilniť Úrad jadrového dozoru SR
	kontrolný termín plnenia 31. januára 2002
predsedovi Úradu pre štátnu pomoc
B.227.  zosúladiť nekompatibilné schémy poskytovania štátnej pomoci po vzájomnej konzultácii s EK
	do 30. júla 2002